text: সৃজিত মুখোপাধ্যায় (জন্মঃ ২৩ সেপ্টেম্বর ১৯৭৭) একজন ভারতীয় বাঙালি চলচ্চিত্র পরিচালক, অভিনেতা, চিত্রনাট্যকার, অর্থনীতিবিদ। ২০১০ সালে প্রথম চলচ্চিত্র অটোগ্রাফ পরিচালনার পরপরই তিনি আলোচনায় আসেন। ছবিটি বাণিজ্যিকভাবে সফল হয় এবং সমালোচকদের দ্বারা প্রশংসিত হয়। তার সবগুলো ছবিই সমালোচকদের কাছে প্রশংসিত হয় এবং ব্যাপক সাড়া ফেলে। ৬১তম জাতীয় চলচ্চিত্র পুরস্কারে তার পরিচালিত 'জাতিস্মর' ছবিটি চারটি পুরস্কার জিতে নেয়। ৬২তম জাতীয় চলচ্চিত্র পুরস্কার অনুষ্ঠানে তার পরিচালিত চতুষ্কোণ সিনেমাটির জন্য তিনি সেরা পরিচালক এবং সেরা চিত্রনাট্য বিভাগে পুরস্কার জিতে নেন। তার পরিচালিত রাজকাহিনী চলচ্চিত্রটি হিন্দিতে বেগম জান শিরোনামে পুনঃনির্মিত হয়েছে যার নাম ভূমিকায় অভিনয় করেছেন বিদ্যা বালান। তার নির্মানাধীন চলচ্চিত্র কাকাবাবুর প্রত্যাবর্তন।
  ২০২০ সালে অনলাইন প্ল্যাটফর্ম আড্ডা টাইমসে মুক্তি পেয়েছে তাঁর পরিচালনায় সত্যজিৎ রায়ের ফেলুদা সিরিজের অন্তর্গত ছিন্নমস্তার অভিশাপ এবং যত কান্ড কাঠমান্ডুতে দুটি গল্প নিয়ে তৈরি ওয়েব সিরিজ ফেলুদা ফেরত ।
  
  প্রারম্ভিক জীবন
  সৃজিত মুখোপাধ্যায় তার শৈশব জীবন শেষ করেন দোলনা ডে হাই স্কুল এবং সাউথ পয়েন্ট স্কুল থেকে। তারপরে তিনি প্রেসিডেন্সী কলেজ থেকে অর্থনীতিতে স্নাতক পাশ করেন। পরবর্তীতে তিনি জহরলাল নেহেরু বিশ্ববিদ্যালয় থেকে অর্থনীতিতে এম.ফিল এবং পিএইচডি শেষ করেন। তার বাবা সমরেশ মুখোপাধ্যায় একজন স্থাপত্যবিদ্যার অবসর প্রাপ্ত শিক্ষক। তিনি ছিলেন একাধারে কবি, শিক্ষক, চিত্রশিল্পী। তার মা এনটমি বিভাগের একজন শিক্ষিকা।
  
  পেশা
  সৃজিত মুখোপাধ্যায় অর্থনীতিবিদ ও পরিসংখ্যানবিদ হিসেবে কাজ করার সময় দিল্লীতে ইংরেজি সার্কিট থিয়েটারের সাথে বেশ ভালোভাবে যুক্ত হন। তারপরে ২০১০ সালে তিনি প্রথম চলচ্চিত্র অটোগ্রাফ তৈরী করেন। চলচ্চিত্রটি ব্যাপক জনপ্রিয়তা লাভ করে। এর ধারাবাহিকতায় তিনি ২০১১ সালে বাইশে শ্রাবণ, ২০১২ সালে হেমলক সোসাইটি''', ২০১৩ সালে মিশর রহস্য, ২০১৪ সালে জাতিস্মর ও চতুষ্কোণ'' ২০১৫ সালে নির্বাক এবং রাজকাহিনী চলচ্চিত্র পরিচালনা করেন।
  
  চলচ্চিত্র তালিকা
  
  তথ্যসূত্র
  
  বহিঃসংযোগ 
  
    শ্রীজাতর গানের কথা
  
  বিষয়শ্রেণী:জীবিত ব্যক্তি
  বিষয়শ্রেণী:ভারতীয় অভিনেতা
  বিষয়শ্রেণী:১৯৭৭-এ জন্ম
  বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:জহরলাল নেহেরু বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাঙালি চলচ্চিত্র পরিচালক
  বিষয়শ্রেণী:কলকাতার ব্যক্তি
  বিষয়শ্রেণী:কলকাতার চলচ্চিত্র পরিচালক
  বিষয়শ্রেণী:কলকাতার চিত্রনাট্যকার
  বিষয়শ্রেণী:কলকাতার অভিনেতা
title: সৃজিত মুখোপাধ্যায়